stanford-oval/wikipedia huggingface dataset:
เบรนดา ซ่ง
ผลงาน > ดารารับเชิญ

| ปี | ชื่อ | บท | อื่น ๆ |
| --- | --- | --- | --- |
| พ.ศ. 2550 | Disney Channel Games 2007 | ตัวของเธอ | หัวหน้าทีมสีแดง |
| พ.ศ. 2550 | Good Morning America | ตัวของเธอ | เมื่อ 6 กุมภาพันธ์ |
| พ.ศ. 2550 | Pass the Plate | ตัวของเธอ | พิธีกร |
| พ.ศ. 2550 | The Tonight Show with Jay Leno  | ตัวของเธอ |  |
| พ.ศ. 2550 | Punk'd | ตัวของเธอ | (ไม่เคยได้ออกโทรทัศน์) |
| พ.ศ. 2550 | Live with Regis and Kelly | ตัวของเธอ | เมื่อ 28 พฤษภาคม |
| พ.ศ. 2550 | American Darlings | ยังไม่รู้ | กำลังถ่ายทำอยู่ |
| พ.ศ. 2549 | มังกรอเมริกัน: เจค ลอง | เชียร์ลีเดอร์ เทรซีย์ | 1 ตอน |
| พ.ศ. 2549 | Late Night With Conan O'Brien | ตัวของเธอ | เมื่อ 8 กุมภาพันธ์; ดารารับเชิญ |
| พ.ศ. 2549 | Total Request Live | ตัวของเธอ | เมื่อ 7 กุมภาพันธ์ |
| พ.ศ. 2549 | Disney Channel Games 2006 | ตัวของเธอ | หัวหน้าทีมสีน้ำเงิน |
| พ.ศ. 2549 | That's So Suite Life of Hannah Montana | ลอนดอน ทิปตัน | Part of the That's So Suite Life of Hannah Montana special. |
| พ.ศ. 2547 | Stuck in the Suburbs | นาตาชา ควอน-ชวาร์ตส์ |  |
| พ.ศ. 2547 | Costume Party Capers: The Incredibles | ให้เสียง |  |
| พ.ศ. 2547 | Phil of the Future | เทีย | 7 ตอน |
| พ.ศ. 2547 | Will and Grace | แคดี | ดารารับเชิญ |
| พ.ศ. 2546 | That's So Raven | แอมเบอร์ | ดารารับเชิญ |
| พ.ศ. 2546 | Strong Medicine | บริตนีย์ | ดารารับเชิญ |
| พ.ศ. 2546 | One on One | อาซานที | 1 ตอน |
| พ.ศ. 2546 | One Tree Hill | ลินด์เซย์ | ดารารับเชิญ |
| พ.ศ. 2545 | Get a Clue | เจนนิเฟอร์ |  |
| พ.ศ. 2545 | Gilmore Girls | กัปตันเชียร์ลีเดอร์ | ดารารับเชิญ |
| พ.ศ. 2545 | Grounded for Life | เด็กผู้หญิงที่มีชื่อเสียง | ดารารับเชิญ |
| พ.ศ. 2545 | Like Mike | เรค สตีเวนส์ |  |
| พ.ศ. 2545 | The Nightmare Room | ไม่มีชื่อ |  |
| พ.ศ. 2545 | The Bernie Mac Show | แชนนอน | 1 ตอน |
| พ.ศ. 2545 | George Lopez | เด็กผู้หญิงที่มีชื่อเสียง #2 | 1 ตอน |
| พ.ศ. 2544 | ER | ลินดา | 1 ตอน |
| พ.ศ. 2544 | Judging Amy | วานเนสซา พรัน |  |
| พ.ศ. 2544 | Bette | สเตซีย์ | 1 ตอน |
| พ.ศ. 2544 | Popular | แมนดี เชพเพอร์ด | 1 ตอน |
| พ.ศ. 2543 | Charmed | เด็กหญิงโดนผีหลอก |  |
| พ.ศ. 2543 | The Ultimate Christmas Present | ซาแมนตา ควัน |  |
| พ.ศ. 2543 | Once and Again | คริสซี | 1 ตอน |
| พ.ศ. 2543 | 7th Heaven | ซินเตีย | 2 ตอน |
| พ.ศ. 2542 | 100 Deeds for Eddie McDowd | ซารีฟฟา ชัง |  |
| พ.ศ. 2540 | Leave It to Beaver | ซูซาน อาคูทิซ |  |
| พ.ศ. 2539 | Santa with Muscles | ซูซาน |  |
| พ.ศ. 2539 | Small Talk | คนออกความคิดเห็น | 1 ตอน |
| พ.ศ. 2538 | Requiem | ฟงตอนเป็นเด็ก |  |
| พ.ศ. 2537-พ.ศ. 2538 | Thunder Alley | แคตีย์ | 2 ตอน |
ข้อมูลเพิ่มเติม

เบรนดา ซ่ง- เว็บทางการ[ลิงก์เสีย]
เบรนดา ซ่ง ที่อินเทอร์เน็ตมูวีเดตาเบส
ภาพของ เบรนดา ซ่ง ใน Wendy Wu: Homecoming Warrior
เบอร์นาร์ด ฮอปกินส์

| เบอร์นาร์ด ฮอปกินส์ |
| --- | --- |
เกิด: เบอร์นาร์ด ฮัมฟรีย์ ฮอปกินส์ จูเนียร์ (Bernard Humphrey Hopkins Jr.) 15 มกราคม พ.ศ. 2508
เบอร์นาร์ด ฮอปกินส์ (อังกฤษ: Bernard Hopkins) อดีตนักมวยสากลอาชีพชาวอเมริกัน ผู้เป็นอดีตแชมป์โลกในรุ่นมิดเดิลเวท และไลท์เฮฟวีเวท เป็นเจ้าของสถิติแชมป์โลกที่มีอายุมากที่สุดในโลก โดยได้แชมป์โลกครั้งสุดท้ายเมื่ออายุมากถึง 47 ปี และได้รับการจัดอันดับให้เป็นนักมวยยอดเยี่ยมอันดับ 3 ใน 10 อันดับนักมวยยอดเยี่ยมของรุ่นมิดเดิลเวทในรอบ 50 ปี ของนิตยสารเดอะริง และยกย่องให้เป็นแชมป์หนึ่งเดียว หรือแชมป์เกียรติยศด้วย เป็นแชมป์โลกของสถาบันหลักครบทุกสถาบัน รวมถึงสถาบันย่อยหลายสถาบัน
ประวัติ

ฮอปกินส์ มีชื่อจริงว่า เบอร์นาร์ด ฮัมฟรีย์ ฮอปกินส์ จูเนียร์ (Bernard Humphrey Hopkins Jr.) เกิดเมื่อวันที่ 15 มกราคม พ.ศ. 2508 ที่เมืองฟิลาเดลเฟีย รัฐเพนซิลวาเนีย ฮอปกินส์สร้างชื่อขึ้นมาจากการเป็นแชมป์โลกของสหพันธ์มวยนานาชาติ (IBF) รุ่นมิดเดิลเวท ในยุคทศวรรษที่ 90 เป็นแชมป์โลกในหลายต่อหลายครั้ง จนกระทั่งถึงปี พ.ศ. 2548 ทำสถิติป้องกันแชมป์ไว้ได้มากถึง 20 ครั้ง เคยปะทะกับนักมวยที่ชื่อเสียงหลายคน เช่น รอย โจนส์ จูเนียร์, ออสการ์ เดอ ลา โฮยา, เฟลิกซ์ ตรินิดัด จูเนียร์, คีท โฮล์มส์ เป็นต้น ได้รับการยกย่องให้เป็นแชมป์โลกเดอะริง ก่อนจะก้าวข้ามรุ่นขึ้นไปชกในรุ่นไลท์เฮฟวีเวท และเป็นแชมป์โลกในพิกัดนี้ถึง 3 สมัย  เคยได้ชกกับนักมวยที่ชื่อเสียงในพิกัดนี้ เช่น โจ คัลซากี, เจอร์เมน เทย์เลอร์ และอันโตนิโอ เทรเวอร์ รวมถึงเซียร์เกย์ โควาเลฟ
ฮอปกินส์ มีฉายาว่า "The Executioner" ที่หมายถึง เพชฌฆาตในยุคกลาง ที่ใช้ผ้าคลุมหน้าสีดำและประหารชีวิตนักโทษด้วยการบั่นศีรษะด้วยขวานขนาดใหญ่ เมื่อขึ้นเวทีจะทำแขนทั้งสองข้างประสานกันเป็นรูปตัวอักษรเอ็กซ์ ทำให้ได้รับฉายาในภาษาไทยที่สอดคล้องกันคือ "จอมบั่นหัว" และยังมีอีกฉายาหนึ่งที่เจ้าตัวเป็นผู้ตั้งเอง เมื่อหวนกลับคืนสู่สังเวียนอีกครั้งด้วยวัยที่มากแล้ว คือ "The Alien" พร้อมกับสวมหน้ากากยางรูปมนุษย์ต่างดาวขึ้นเวที
ฮอปกินส์ ขึ้นสังเวียนชกครั้งสุดเมื่อวันที่ 17 ธันวาคม พ.ศ. 2559 ที่สนามเดอะฟอรัม ในลอสแอนเจลิส ด้วยวัย 51 ปี พบกับ โจ สมิธ จูเนียร์ นักมวยรุ่นหลังชาวอเมริกัน วัย 27 ปี  ผลการชกฮอปกินส์เป็นฝ่ายแพ้ทีเคโอไปในต้นยกที่ 8 ด้วยการถูกหมัดของสมิธถึงกับร่วงหล่นจากเวที และไม่สามารถกลับขึ้นสู่เวทีได้ภายในเวลา 20 วินาที จึงเป็นฝ่ายพ่ายแพ้ไป โดยก่อนหน้านั้นการชกครั้งล่าสุดของฮอปกินส์เกิดขึ้นเมื่อปี พ.ศ. 2557 ที่เป็นฝ่ายแพ้ต่อเซียร์เกย์ โควาเลฟ นักมวยชาวรัสเซีย  หลังจากการชกฮอปกินส์เปิดเผยว่า นี่เป็นครั้งสุดท้ายแล้วของตนจริง ๆ หลังจากชกมาอย่างยาวนานถึง 28 ปี
นอกเหนือจากการชกมวย ฮอปกินส์ยังเป็นเพื่อนสนิทและเป็นหุ้นส่วนบริษัทโกลเดนบอยโปรโมชันส์ ของออสการ์ เดอ ลา โฮยา อดีตแชมป์โลก 6 รุ่นคนแรกของโลก ที่ครั้งหนึ่งทั้งคู่เคยเป็นคู่ชกกันมาก่อน และเป็นฝ่ายฮอปกินส์ที่เป็นฝ่ายเอาชนะทีเคโอ​เดอ ลา โฮยา ได้อย่างหมดสภาพในยกที่ 9 ด้วยหมัดตัดลำตัวไปที่บริเวณชายโครง
แหล่งข้อมูลอื่น

สถิติทั้งหมด boxrec.com เก็บถาวร 2015-04-28 ที่ เวย์แบ็กแมชชีน (อังกฤษ)
Astraeus sirindhorniae

ชนิดของเห็ดรา
| Astraeus sirindhorniae |
| --- | --- |

ลูกเห็ดในทุ่ง แถบ=2.5 ซม.

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: เห็ดรา Fungi
หมวด:: Basidiomycota 
ชั้น:: Agaricomycetes 
อันดับ:: Boletales 
วงศ์:: Diplocystaceae 
สกุล:: Astraeus  Watling, Phosri, Sihanonth, A.W.Wilson & M.P.Martín (2014)
สปีชีส์:: Astraeus sirindhorniae
ชื่อทวินาม
Astraeus sirindhorniae Watling, Phosri, Sihanonth, A.W.Wilson & M.P.Martín (2014)

Astraeus sirindhorniae เป็นชนิดของเห็ดเผาะในวงศ์ Diplocystaceae A. sirindhorniae สามารถแยกจากญาติใกล้ชิดอย่าง A. odoratus, A. asiaticus และ A. hygrometricus ผ่านความแตกต่างในขนาดของลำผล ขนาดสปอร์ ลวดลายสปอร์ และโครงสร้างผนังหุ้มส่วนสร้างสปอร์ เห็นราชนิดนี้ได้รับการค้นพบในเขตรักษาพันธุ์สัตว์ป่าภูเขียวทางภาคตะวันออกเฉียงเหนือของไทย โดยเป็นส่วนหนึ่งของโครงการบันทึกความหลากหลายทางชีวภาพของเห็ดราแบบไมคอร์ไรซา ชื่อเฉพาะ sirindhorniae ตั้งขึ้นเพื่ออุทิศแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในวันคล้ายวันพระราชสมภพพระบาทสมเด็จพระมหาภูมิพลอดุลยเดชมหาราช บรมนาถบพิตร พระราชบิดาของพระองค์ในวโรกาสครบรอบ 84 พรรษา เนื่องจากเป็นเห็ดราที่พบได้เฉพาะในภาคเหนือและภาคตะวันออกเฉียงเหนือของประเทศไทย ทำให้ A. sirindhorniae ถูกสงสัยว่าเป็น ectomycorrhiza กับสมาชิกในวงศ์ Dipterocarpaceae แม้ว่ายังไม่ได้รับการพิสูจน์ก็ตาม
แหล่งข้อมูลอื่น

Astraeus sirindhorniae  ใน Index Fungorum
| --- | --- |
การแยกแยะหน่วยอนุกรมวิธาน:  Wikidata: Q19595958  Fungorum: 803956  GBIF: 8011328  iNaturalist: 1007825  MycoBank: 803956  NCBI: 1499521
คุราม่า

คุราม่า โยโค (ญี่ปุ่น: 妖狐蔵馬; ทับศัพท์: โยะโคะคุระมะ) ตัวละครการ์ตูนจากเรื่อง คนเก่งทะลุโลก พากย์เสียงโดย ชิเงรุ นากาฮาระ (โยโคคุราม่า) และ เมงุมิ  โองาตะ (ชูอิจิ) ซึ่งคุราม่าเป็นปีศาจมีพลังวิเศษในการใช้พืชเป็นอาวุธ  อยู่ในโลกภายใต้ร่างมนุษย์ชื่อว่า มินามิโนะ ชูอิจิ (ญี่ปุ่น: 南野 秀一; โรมาจิ: Minamino Shūichi) ในฐานะนักเรียนชั้นมัธยมปลายอายุ 16 ปี
ประวัติ

ในอดีตเขาคือปิศาจจิ้งจอกสีเงินโยโค  คุรามาปีศาจผู้ไร้ความปราณีและขึ้นชื่อเรื่องความโหดเหี้ยมจากโลกปิศาจ มีมันสมองเฉียบคมในการวางแผน แต่ถูกตามล่าในเวลาต่อมาจนต้องหนีมารวมกับวิญญาณเด็กในท้องของหญิงสาวคนหนึ่งบนโลกมนุษย์  ซึ่งจากการเลี้ยงดูที่ดีของครอบครัวทำให้เขากลายเป็นเด็กหนุ่มที่เงียบขรึมแต่ใจดี อ่อนโยนและฉลาด
ต่อมาพวกปิศาจได้กลับมารุกรานเขาและครอบครัวอีกครั้ง  ทำให้เขาซึ่งจำเรื่องในอดีตได้ต้องบุกไปขโมยของที่โลกวิญญาณกับฮิเอ  และถูก ยูซุเกะ ตามล่า คุราม่า เริ่มต้นโดยการเข้ากลุ่มโจรที่มีฮิเอและโกคิเป็นสมาชิก เพื่อ ที่จะได้นำกระจกวิญญาณมาช่วยแม่ของเขา
ภายหลังเข้าร่วมกับยูสึเกะเพื่อช่วยเหลือโลกมนุษย์จากเหล่าปิศาจ เพื่อแลกเปลี่ยนกับการลดโทษที่ขโมยของโลกวิญญาณ เทียบกับฮิเอแล้ว คุราม่าแสดงตัวเป็นเพื่อน และ ยอมรับยูสึเกะอย่างเปิดเผยมากกว่า ประสบการณ์สมัยเป็นปีศาจและมันสมองของเขามีประโยชน์ต่อพวกยูสึเกะมาก ไม่ว่าจะคอยแนะนำเรื่องปีศาจ ช่วยคุวาบาร่าฝึกพิเศษก่อนการประลองโลกมืด หรือ พลิกผันการต่อสู้ โดยเฉพาะ เมื่อภาคโลกสีดำเปิดฉากขึ้น พวกยูสึเกะที่ประจันหน้ากับกลุ่มของคิโด แล้ว พ่ายแพ้ต่อพลังพิเศษพวกคิโดไปทีละคน จนเหลือแต่คุราม่าที่ใช้สมองแก้เกมจนเอาชนะพลังพิเศษเหล่านี้ไปสำเร็จ เห็นได้ชัดว่า เขามีมันสมองที่จะพลิกแพลงใช้พลังของตัวเองจัดการอะไรได้มากกว่า คนอื่นๆ
จากการต่อสู้ที่ยาวนาน คุราม่าภายหล้งได้พัฒนาพลังจนเป็นปิศาจ  s  class  ที่มีฝีมือสูงกว่าระดับ  a  class ในอดีต สมัยก่อนที่จะหนีมาเกิดในท้องหญิงมนุษย์
แหล่งข้อมูลอื่น

Kurama - Yu Yu Hakusho (อังกฤษ)
เบวูล์ฟ

ต้นฉบับเก่าแก่ของบทกวี เบวูล์ฟ หน้าแรก
เบวูล์ฟ (อังกฤษ: Beowulf) เป็นบทกวีมหากาพย์เกี่ยวกับวีรบุรุษยุคอังกฤษโบราณแต่งโดยผู้ประพันธ์หลายคนที่ไม่ทราบชื่อ งานวรรณกรรมภาษาแองโกลแซกซอนชิ้นนี้คาดว่าแต่งขึ้นในระหว่างคริสต์ศตวรรษที่ 8 ถึง 11 โดยมีต้นฉบับที่หลงเหลือมาถึงปัจจุบัน คาดว่าเขียนขึ้นในราวปี ค.ศ. 1010 มีความยาวทั้งสิ้น 3183 บรรทัด ซึ่งถือเป็นบทกวีที่มีความยาวมาก ได้รับยกย่องเป็นวรรณกรรมมหากาพย์แห่งประเทศอังกฤษ
เนื้อหาในบทกวี เล่าถึงวีรบุรุษชาวกีตส์คนหนึ่งชื่อ เบวูล์ฟ และการสู้รบกับศัตรูของเขาสามตัวคือ เกรนเดล มารดาของเกรนเดล และมังกร เขาได้รับบาดเจ็บสาหัสจากการรบครั้งสุดท้าย หลังจากเสียชีวิต บริวารช่วยกันฝังร่างของเขาไว้ในสุสานแห่งกีตส์แลนด์
การออกเสียงภาษาอังกฤษของชื่อนี้คือ IPA: /ˈbeɪəwʊlf/ (เบ-เออ-วูล์ฟ) แต่สระ "ēo" ถือว่าเป็นสระควบ การออกเสียงจึงมักออกเพียงสองพยางค์ และเน้นน้ำหนักที่คำแรก เป็น "เบวูล์ฟ" (IPA: [ˈbeːo̯wʊɫf]).
ประวัติ

เจ้าของต้นฉบับเก่าแก่ที่สุดเท่าที่พบคือนักวิชาการในศตวรรษที่ 16 ชื่อ ลอเรนซ์ โนเวลล์ ต่อมาจึงเรียกต้นฉบับงานเขียนชุดนี้ด้วยชื่อของเขา แม้ว่าชื่อต้นฉบับอย่างเป็นทางการบันทึกไว้ว่า 'Cotton Vitellius A.XV' โดยที่พบเป็นเอกสารในความครอบครองของ โรเบิร์ต บรูซ คอตตอน ในราวกลางคริสต์ศตวรรษที่ 17 ทว่า เควิน เคียร์แนน แย้งว่า โนเวลล์น่าจะได้ต้นฉบับชุดนี้มาจาก วิลเลียม เซซิล บารอนเบอร์ลีย์ที่หนึ่ง เมื่อ ปี ค.ศ. 1563 เมื่อครั้งที่โนเวลล์ได้เป็นครูประจำตัวของ เอ็ดเวิร์ด เดอเวียร์ เอิร์ลแห่งออกซฟอร์ดคนที่ 17 ผู้อยู่ในอภิบาลของเซซิลในเวลานั้น
ต้นฉบับชุดนี้ได้รับความเสียหายจากเหตุเพลิงไหม้ห้องสมุดของคอตตอนที่บ้านแอชเบอร์แนม เมื่อปี ค.ศ. 1731 จากเหตุนั้น ชิ้นส่วนของต้นฉบับนี้ก็กระจัดกระจายปะปนอยู่กับจดหมายต่าง ๆ จำนวนมาก แม้จะมีความพยายามรวบรวมต้นฉบับและป้องกันการผุสลายอย่างไรก็ดี ต้นฉบับก็เสียหายมากยิ่งขึ้น เควิน เคียร์แนน ศาสตราจารย์ด้านภาษาอังกฤษแห่งมหาวิทยาลัยเคนทักกี เป็นผู้แรกที่ใช้คอมพิวเตอร์ช่วยในการเก็บข้อมูลและรักษาเนื้อความต้นฉบับไว้ (คือโครงการ "Electronic Beowulf Project") โดยใช้เทคนิค backlight เพื่อตรวจดูตัวอักษรในบทกวีที่เลือนหายไป
เนื้อหาของบทกวีเป็นที่รู้จักแต่เพียงต้นฉบับชุดเดียวเท่านั้น ประมาณว่าเขียนขึ้นในราวปี ค.ศ. 1000 ศจ.เควิน เคียร์แนนเห็นว่าอายุของต้นฉบับนั้นเป็นอายุของฉบับคัดลอก เขาคาดว่าต้นฉบับแท้จริงน่าจะเขียนขึ้นในรัชสมัยพระเจ้าคนุตมหาราช เนื้อหาในบทกวีปรากฏดังชุดที่ปัจจุบันเรียกว่า "ต้นฉบับเบวูล์ฟของโนเวลล์" (หรือฉบับหอสมุดอังกฤษ Cotton Vitellius A.xv) มีงานที่อ้างถึงต้นฉบับของโนเวลล์นี้เป็นครั้งแรกสุดในราวปี 1628 ถึง 1650 โดย Franciscus Junius คนลูก แต่ส่วนผู้ครอบครองต้นฉบับที่เก่าแก่กว่าฉบับของโนเวลล์เป็นผู้ใดยังไม่อาจทราบได้
ผู้ประพันธ์

เบวูล์ฟ เป็นบทกวีที่แต่งด้วยภาษาอังกฤษ แต่เป็นเรื่องราวที่เกิดขึ้นในสแกนดิเนเวีย พบการกล่าวอ้างถึงวันเวลาแตกต่างกันตั้งแต่คริสต์ศตวรรษที่ 8 จนถึงต้นคริสต์ศตวรรษที่ 11 รูปแบบเป็นบทกวีมหากาพย์ที่เล่าเรื่องราวของวีรบุรุษ ไม่ปรากฏชื่อของผู้แต่งว่าเป็นใคร แต่รูปแบบของบทกวีและเนื้อหาทำให้คาดได้ว่าเป็นบทลำนำพื้นบ้านที่ขับร้องต่อ ๆ กันมาในหมู่พลเมือง และน่าจะมีข้อเท็จจริงทางประวัติศาสตร์บางส่วนแฝงอยู่ในเนื้อเรื่องด้วย
นักวิชาการมีความเห็นแตกต่างกันเกี่ยวกับลักษณะการประพันธ์ของบทร้อยกรองว่าเป็นสิ่งเกิดขึ้นร่วมสมัยกับการบันทึก หรือว่าเป็นบทกวีที่แต่งขึ้นนานมาแล้ว และเล่าปากเปล่าต่อ ๆ กันมานานหลายปีก่อนจะมีการบันทึกในภายหลัง  ศจ.เคียร์แนนเห็นว่าบทกวีกับการบันทึกน่าจะเกิดร่วมสมัยกัน เมื่อพิจารณาจากการใช้คำและฉันทลักษณ์ แต่นักวิชาการจำนวนมากเห็นว่าบทกวีนี้น่าจะแต่งขึ้นในคริสต์ศตวรรษที่ 8 หรือก่อนหน้านั้น เพราะเนื้อหาที่เอ่ยถึงชะตากรรมของชาวเดนมาร์กไม่น่าจะถูกประพันธ์ขึ้นโดยชาวแองโกล-แซกซอนในยุคไวกิง (คือราวศตวรรษที่ 9-10) เคียร์แนนเห็นแย้งกับสมมุติฐานนี้ เพราะเช่นนั้นจะหมายความว่าบทกวีถูกแปลมาเป็นภาษาแองโกล-แซกซอนในยุคไวกิง รวมถึงลักษณะของคำและฉันทลักษณ์ก็บ่งชี้ว่า บทกวีน่าจะประพันธ์ขึ้นในคริสต์ศตวรรษที่ 11 นักวิชาการที่เห็นด้วยกับแนวคิดนี้เห็นว่า ต้นฉบับเบวูล์ฟเกิดจากการแปลและประพันธ์ขึ้นใหม่โดยกวีในศตวรรษที่ 11  มิใช่เรื่องเล่าตามตำนานที่สืบทอดมาโดยนักบวชที่ได้รับการศึกษา
โครงเรื่อง > การรบกับเกรนเดล

บทกวีเบวูล์ฟ เริ่มต้นด้วยเรื่องราวของกษัตริย์ร็อดการ์ (Hroðgar) ผู้สร้างหอเมรัยขนาดใหญ่ชื่อ เฮร็อต (Heorot) สำหรับเป็นสโมสรของพลเมือง ทั้งองค์กษัตริย์ พระชายา และบรรดานักรบต่างพากันร้องรำทำเพลง เฉลิมฉลองอยู่ในหอเมรัย จนกระทั่งเกรนเดล ผู้ถูกขับจากชุมชน ทนไม่ไหว และเข้ามาบุกทำลายหอเมรัย กับสังหารนักรบของร็อดการ์ระหว่างหลับเสียชีวิตไปมาก แต่เกรนเดลกลับไม่กล้าแตะต้องบัลลังก์แห่งร็อดการ์ ด้วยว่าองค์กษัตริย์นั้นได้รับการพิทักษ์จากเทพเจ้า แต่ร็อดการ์กับพลเมืองของพระองค์ก็จำต้องละทิ้งเฮร็อตเสีย
เบวูล์ฟเป็นนักรบหนุ่มชาวกีตส์ เขาได้ยินเรื่องความวิบัติที่เกิดกับแผ่นดินของร็อดการ์ ต่อมาร็อดการ์ได้เชิญให้เขาเดินทางออกจากแผ่นดินของตนเพื่อมาช่วยเหลือ
เบวูล์ฟกับนักรบของเขาค้างคืนในเฮร็อต หลังจากพวกเขาหลับไป เกรนเดลก็เข้ามาโจมตี และสังหารคนของเบวูล์ฟไปคนหนึ่ง เบวูล์ฟนั้นแสร้งหลับอยู่ จึงโจนขึ้นจับแขนของเกรนเดลไว้ ทั้งสองต่อสู้กันอย่างหนักหน่วงจนหอเมรัยแทบถล่มทลาย นักรบของเบวูล์ฟชักดาบออกและเข้าไปช่วยเหลือ แต่ดาบของพวกเขาไม่อาจทำร้ายเกรนเดลได้เลย เพราะมันลงอาคมใส่ดาบของพวกมนุษย์ ในที่สุด เบวูล์ฟฉีกแขนของเกรนเดลหลุดจากร่าง ขาดจนถึงหัวไหล่ เกรนเดลหนีกลับไปยังรังของมันได้และเสียชีวิต
โครงเรื่อง > การรบกับมารดาของเกรนเดล

คืนต่อมา มีการเฉลิมฉลองใหญ่ที่เบวูล์ฟสังหารเกรนเดลได้ จากนั้นร็อดการ์กับคนของพระองค์ก็นอนในเฮร็อต คืนนั้นมารดาของเกรนเดลปรากฏตัวขึ้นและเข้าทำลายหอเมรัยอีก นางสังหารนักรบฝีมือดีของร็อดการ์ไปมาก โดยเฉพาะคนฝีมือดีที่สุดคือ Æschere เพื่อแก้แค้นให้เกรนเดล
ร็อดการ์ เบวูล์ฟ และเหล่านักรบ สะกดรอยตามมารดาของเกรนเดลไปจนถึงรังของนางซึ่งอยู่ใต้ทะเลสาบประหลาดแห่งหนึ่ง เบวูล์ฟเตรียมตัวเข้าไปรบกับนาง เขาได้รับดาบวิเศษเล่มหนึ่งจากนักรบคนหนึ่งชื่อ อุนเฟียร์ธ ดาบนั้นมีชื่อว่า รุนทิง (Hrunting) หลังจากต่อรองผลประโยชน์ตอบแทน และพินัยกรรมของเบวูล์ฟแล้ว เขาจึงดำน้ำลงไปในทะเลสาบนั้น เมื่อล่วงล้ำเข้าไป เขาก็ถูกมารดาของเกรนเดลโจมตีทันที แต่นางไม่สามารถทำอันตรายแก่เบวูล์ฟได้ เพราะเขาสวมเกราะอยู่ นางลากตัวเบวูล์ฟลงไปยังถ้ำที่ก้นทะเลสาบ ที่ซึ่งร่างของเกรนเดลและเหล่านักรบที่ปีศาจทั้งสองสังหารไปนอนแน่นิ่งอยู่ แล้วทั้งสองก็ต่อสู้กันอย่างหนัก
ในช่วงแรก มารดาของเกรนเดลเป็นฝ่ายมีเปรียบ เบวูล์ฟพบว่าดาบรุนทิงของเขาไม่สามารถทำอันตรายต่อนางได้เลย ต่อมาเบวูล์ฟหันไปหยิบดาบขนาดใหญ่ในหมู่สรรพาวุธที่สะสมอยู่ในถ้ำ (ในบทกวีบอกว่า ไม่มีผู้ใดสามารถยกดาบนั้นขึ้นใช้ในการรบได้เลย) แล้วเบวูล์ฟจึงตัดศีรษะนางเสีย เขาสำรวจลึกเข้าไปในถ้ำจนพบร่างของเกรนเดล ก็ตัดเอาศีรษะมันมาด้วย เขาเดินทางกลับออกมาสู่ผิวน้ำอีกครั้งใน "ชั่วโมงที่เก้า" (คือเวลาประมาณบ่ายสามโมง) และเดินทางกลับไปยังเฮร็อต ร็อดการ์พระราชทานของขวัญให้แก่เขามากมาย รวมทั้งดาบ Nægling ซึ่งเป็นมรดกประจำตระกูลของพระองค์
โครงเรื่อง > การรบกับมังกร

เบวูล์ฟเดินทางกลับบ้าน ต่อมาเขาได้เป็นกษัตริย์ของพลเมืองของเขา จนวันหนึ่งเมื่อเบวูล์ฟอยู่ในวัยชรา ทาสคนหนึ่งลอบขโมยถ้วยทองคำออกมาจากรังมังกรที่ไม่ปรากฏชื่อตัวหนึ่ง  เมื่อมังกรรู้ตัวว่าถ้วยทองคำถูกขโมยไป ก็ออกตามหาด้วยความโกรธแค้น และเผาทุกสิ่งทุกอย่างที่ขวางหน้า เบวูล์ฟกับเหล่านักรบของเขาออกมาต่อสู้กับมังกร แต่ปรากฏว่ามีเพียงนักรบหนุ่มชื่อ วิกลัฟ เพียงคนเดียว ที่กล้าออกไปร่วมรบเคียงไหล่กับเบวูล์ฟ เพราะคนที่เหลือพากันหวาดกลัว เบวูล์ฟสามารถสังหารมังกรได้ด้วยความช่วยเหลือของวิกลัฟ แต่เขาก็ได้รับบาดเจ็บสาหัสจนเสียชีวิต
หลังจากเผาศพแล้ว เบวูล์ฟถูกฝังอยู่ในกีตส์แลนด์ เหนือหน้าผาที่มองออกไปสู่ท้องทะเล ซึ่งเหล่ากลาสีสามารถมองเห็นหลุมฝังศพของเขาได้ ส่วนสมบัติของมังกรถูกฝังไปพร้อมกับเขาด้วย มิได้นำออกแจกจ่ายพลเมือง เพราะในสมบัติของมังกรมีคำสาปอยู่ นอกจากนี้ยังเป็นประเพณีของชาวเยอรมันและสแกนดิเนเวีย ในการฝังทรัพย์สมบัติไปพร้อมกับผู้ตายด้วย
ดูเพิ่ม

เบวูล์ฟ ขุนศึกโค่นอสูร‎
แหล่งข้อมูลอื่น

Wikisource:Bēowulf เก็บถาวร 2008-12-28 ที่ เวย์แบ็กแมชชีน
ฉบับแปลภาษาอังกฤษหลายสำนวน เก็บถาวร 2010-05-29 ที่ เวย์แบ็กแมชชีน (อังกฤษ)
แหล่งข้อมูลสำหรับศึกษาเพิ่มเติม เรื่อง เบวูล์ฟ จาก มหาวิทยาลัยเนวาดา (อังกฤษ)
'เบวูล์ฟ' เก็บถาวร 2008-05-09 ที่ เวย์แบ็กแมชชีน ฉบับงานเขียนและเสียงอ่าน
ภาพวาดการต่อสู้ระหว่างเบวูล์ฟกับมังกร โดย เจ. อาร์. สเกลตัน ค.ศ. 1908
เบิร์นนิงเลิฟ

เบิร์นนิงเลิฟ (อังกฤษ: Burning Love) เป็นเพลงที่แต่งโดย เดนนิส ลินเด และบันทึกไว้แต่เดิมโดยนักร้อง อาร์เธอร์ อเล็กซานเดอร์ ผู้ที่รวมไว้ในอัลบั้ม 1972 ของตนเองในชื่อของเขา
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
เบียร์สด

เคาน์เตอร์ขายเบียร์สด โดยมักจะมีแท็บแยกของเบียร์แต่ละประเภท
เบียรสดจะบรรจุในภาชนะเหล็กก่อนมาจำหน่าย
เบียร์สด (อังกฤษ: draft beer , draught beer) เป็นเบียร์ที่จะไม่ผ่านกระบวนการฆ่าเชื้อระบบพาสเจอร์ไรซ์ คือเบียร์จากถังหมักจะไม่บรรจุใส่ขวดหรือกระป๋อง และเบียร์ชนิดนี้จะมีวันหมดอายุที่สั้นกว่าเบียร์ชนิดอื่นๆ
เบียร์สดมักจะผ่านการกรองและพาสเจอร์ไรซ์เพื่อให้ยีสต์หยุดการเติบโต
เบียงกา (ดาวบริวาร)

เบียงกา
เบียงกา (อังกฤษ: Bianca) หรือเป็นที่รู้จักว่า Uranus VIII เป็นดาวบริวารลำดับที่ 3 นับตามระยะทางจากดาวยูเรนัส เบียงกา ตั้งชื่อตาม Bianca จากวรรณกรรมของเชคสเปียร์ เรื่อง The Taming of the Shrew เบียงกา ถูกค้นพบในวันที่ 23 เดือนมกราคม ปี ค.ศ. 1989 โดยยานวอยเอจเจอร์ 2  ตอนค้นพบมันถูกกำหนดให้มีชื่อว่า "S/1989 U 9" ชื่อ เบียงกา ถูกเลือกโดย IAU
เบียงกาถูกจัดอยู่ในกลุ่มของพอร์ชา ซึ่งในกลุ่มนี้มีดาวบริวารทั้งหมด 8 ดวง ได้แก่ เครสซิดา เดสดิโมนา จูเลียต พอร์ชา รอซาลินด์ คีวปิด เบลินดา เพอร์ดิตา
ดูเพิ่ม

ดาวบริวารของดาวยูเรนัส
| ด ค กดาวยูเรนัส |
| --- | --- | --- |
| ลักษณะทางกายภาพ | วงแหวน • ดวงจันทร์ |  |
| ดวงจันทร์ขนาดใหญ่ | พัก • มิแรนดา  • แอเรียล •  อัมเบรียล  • ไททาเนีย • โอเบอรอน |  |
| การสำรวจ | โปรแกรมวอยเอจเจอร์ (วอยเอจเจอร์ 2) •  Uranus orbiter and probe (proposed) |  |
| ผู้ค้นพบ | วิลเลียม เฮอร์เชล • วิลเลียม ลาสเซลล์ • เจอราร์ด ไคเปอร์  • เจมส์ แอล. เอลเลียต |  |
| อื่นๆ | 15 Orionis • Uranus-crossing minor planets • ดาวยูเรนัสในนิยาย |  |
| ด ค กดาวบริวารของดาวยูเรนัส |
| --- | --- | --- |
| ดาวบริวารชั้นใน | วงแหวนของดาวยูเรนัส • คอร์ดีเลีย • โอฟีเลีย • เบียงกา • เครสซิดา • เดสดิโมนา • จูเลียต • พอร์ชา • โรซาลินด์ • คิวปิด • เบลินดา  • เพอร์ดิตา • พัก •  แมบ |  |
| ดวงบริวารหลัก | มิแรนดา  • แอเรียล •  อัมเบรียล  • ไททาเนีย • โอเบอรอน |  |
| ดาวบริวารชั้นนอก | ฟรานซิสโก • คาลิบัน •  สเตฟาโน  • ทรินคูโล • ไซโครักซ์ • พรอสเพอโร • เซเตบอส •  เฟอร์ดินานด์ |  |
เบิร์ธเดย์ (เพลงเคที เพร์รี)

| "เบิรธเดย์" |
| --- | --- |

เพลงโดยเคที เพร์รี
จากอัลบั้มปริซึม
วางจำหน่าย: 21 เมษายน 2014
บันทึกเสียง: 2013
แนวเพลง:  ดิสโก้ 
ความยาว: 3:35
ค่ายเพลง: แคปิตอล
ผู้ประพันธ์เพลง:  เคที เพร์รี  ลูคัสซ์ กอตต์วอลด์  แมกซ์ มาร์ติน  บอนนี แม็กคี  เฮนรี วอลเตอร์ 
โปรดิวเซอร์:  ดร.ลู้ก  แมกซ์ มาร์ติน  เซอร์คัต 
"เบิรธเดย์" (อังกฤษ: Birthday) เป็นเพลงแนวดิสโก้ของนักร้องอเมริกัน เคที เพร์รี จากสตูดิโออัลบั้มลำดับที่สี่ ปริซึม (ค.ศ. 2013) เพลงเขียนโดยเพร์รี บอนนี แม็กคี และโปรดิวเซอร์เพลงคือ ดร.ลู้ก แมกซ์ มาร์ติน และเซอร์คัต เหล่านักวิจารณ์เพลงรวมทั้งตัวเพร์รีเองได้เปรียบเทียบเพลงนี้กับงานเพลงของพรินซ์ และมารายห์ แครี ในเนื้อเพลง เพร์รีพูดถึงงานเลี้ยงวันเกิดเพื่อนในเรื่องทางเพศด้วยภาษาสองแง่สองง่าม ค่ายเพลงแคปิตอลส่งเพลงเบิร์ธเดย์ผ่านเมนสตรีม (mainstream) และคลื่นวิทยุในวันที่ 21 เมษายน ค.ศ. 2014 เป็นซิงเกิลลำดับที่สี่จากอัลบั้ม ปริซึม
หลังปล่อยเพลง "เบิร์ธเดย์" ได้รับคำวิจารณ์ทั่วไปด้านดี นักวิจารณ์ยกย่องจังหวะของเพลงแต่ติเรื่องสองแง่สองง่ามในบางครั้ง หลังจากปล่อยอัลบั้ม ปริซึม เพลง "เบิร์ธเดย์" เข้าชาร์ตของเกาหลีใต้และฝรั่งเศส และหลังจากปล่อยเป็นซิงเกิลทางการ เพลงประสบความสำเร็จระดับปานกลางทั่วโลก เพลงขึ้นถึง 30 อันดับแรกบนชาร์ตซิงเกิลของประเทศออสเตรเลีย สหราชอาณาจักร และเนเธอร์แลนด์ ขณะที่ทำอันดับสูงสุดที่อันดับที่ 17 บนชาร์ตบิลบอร์ดฮอต 100 และอันดับที่ 7 บนชาร์ตแคนาเดียนฮอต 100 มิวสิกวิดีโอออกอากาศวันที่ 24 เมษายน ค.ศ. 2014 วิดีโอโดยรวมบันทึกจากกล้องที่ซ่อนไว้ นำเสนอเพร์รีที่ปลอมตัวเป็นตัวละครต่าง ๆ 5 ตัวในงานวันเกิดและงานเฉลิมฉลองอื่น ๆ
เจสส์ กลินน์ นำเพลงมาร้องในรายการไลฟ์เลาจ์ ทางสถานีบีบีซีเรดิโอ 1
การผลิตและการออกจำหน่าย

"เบิร์ธเดย์" แต่งโดยเพร์รี บอนนี แม็กคี เซอร์คัต ดร.ลู้ก และแมกซ์ มาร์ติน สามคนหลังผลิตเพลงและทำดนตรีและโปรแกรมเสียงด้วย กลองบรรเลงโดยสตีเวน วูลฟ์ ขณะที่เครื่องเป่าบรรเลงโดยเดอะแซตเทอร์เดย์ไนต์ไลฟ์แบนด์ เรียบเรียงโดยเลนนี พิกเกตต์ และดัดแปลงเสียงโดยเดฟ โอดอนเนลล์ ผู้ดัดแปลงเสียงทั้งเพลงคือปีเตอร์ คาร์สัน คลินต์ กิบส์ แซท ฮอลแลนด์ และไมเคิล อิลล์เบิร์ต และผสมเสียงดนตรีโดยเซอร์บัน เกเนีย ที่มิกซ์สตาร์สตูดิโอส์ ที่เวอร์จิเนียบีช รัฐเวอร์จิเนีย ร่วมกับวิศวกรเสียง จอห์น เฮนส์ ตัวเพลงบันทึกเสียงในห่องอัดหลายแห่ง เช่น ลู้กส์อินเดอะบู ในแมลิบู รัฐแคลิฟอร์เนีย คอนเวย์เรคอร์ดิงส์สตูดิโอส์ ในฮอลลีวูด รัฐแคลิฟอร์เนีย เพลย์แบ็กเรคอร์ดิงสตูดิโอ ในแซนตาบาร์บารา รัฐแคลิฟอร์เนีย เอ็มเอ็กซ์เอ็มสตูดิโอส์ ในสต็อกโฮล์ม ประเทศสวีเดน และซีเคร็ตการ์เดนสตูดิโอส์ ในมอนเทชิโต รัฐแคลิฟอร์เนีย
เพลงหลุดเข้าไปในอินเทอร์เน็ตในวันที่ 16 ตุลาคม ค.ศ. 2013 สองวันก่อนออกอัลบั้มปริซึม ในวันที่ 3 เมษายน ค.ศ. 2014 นักร้องประกาศทางทวิตเตอร์ว่า "เบิร์ธเดย์" จะออกจำหน่ายเป็นซิงเกิลที่สี่จากอัลบั้ม และนำปกซิงเกิลขึ้นเผยแพร่ด้วย ภาพบนปกเป็นภาพถ่ายที่ถ่ายในงานเลี้ยงวันเกิดราว ค.ศ. 1990 เห็นภาพเพร์รีผมบลอนด์ และพี่สาว แองเจลา ฮัดสัน ยิ้มให้กับกล้อง มีลูกโป่งตัวหนังสือ "พอง ๆ" ถูกปรับแต่งด้วยโปรแกรมโฟโตชอปให้สะกดเป็นชื่อของเพร์รี มีชื่อเพลงปรากฏที่เทียนบนเค้กดอกไม้ ในการส่งเสริมซิงเกิล วิดีโอเนื้อเพลง "เบิร์ธเดย์" ถูกนำขึ้นบนบัญชีวีโวของเพร์รีในวันที่ 10 เมษายน ค.ศ. 2014 นำเสนอเค้กและขนมหวานหลากหลายชนิด ประดับด้วยลูกกวาด ตกแต่งด้วยเนื้อเพลงและจบลงที่เพร์รีจุดเทียนเล่มสุดท้ายบนเค้ก
แหล่งข้อมูลอื่น

Lyric Video ที่ยูทูบ
Music Video ที่ยูทูบ
เนื้อเพลงเต็มของเพลงนี้ ที่เมโทรลิริกส์
| ด ค กเพลงของเคที เพร์รี |
| --- | --- |
ผลงานเพลง
วันออฟเดอะบอยส์:  "ไอคิสด์อะเกิร์ล"  "เวกกิงอัปอินเวกัส"  "ธิงกิงออฟยู"  "ยัวร์โซเกย์"  "ฮอตเอ็นโคลด์" 
ทีนเอจดรีม:  "ทีนเอจดรีม"  "ลาสต์ฟรายเดย์ไนต์ (ที.จี.ไอ.เอฟ.)"  "แคลิฟอร์เนียเกิลส์"  "ไฟร์เวิร์ก"  "พีค็อก"  "เซอร์เคิลเดอะเดรน"  "เดอะวันแด้ตก็อตอะเวย์"  "อี.ที."  "ฮูแอมไอลิฟวิงฟอร์"  "ฮัมมิงเบิร์ดฮาร์ตบีต"  "น็อตไลก์เดอะมูฟวีส์" 
ทีนเอจดรีม: เดอะคอมพลีตคอนเฟกชัน:  "พาร์ตออฟมี"  "วายด์อะเวก"  "เดรสซินอัป" 
ปริซึม:  "โรร์"  "เลเจนแดรีเลิฟเวอส์"  "เบิร์ธเดย์"  "วอล์กกิงออนแอร์"  "อันคอนดิชันเนิลลี"  "ดาร์กฮอร์ส"  "ดิสอิสฮาววีดู"  "ดับเบิลเรนโบว์"  "บายเดอะเกรซออฟกอด"  "อิตเทกส์ทู"  "ชูสยัวร์แบตเทิลส์" 
วิตนิสส์:  "เชนด์ทูเดอะริทึม"  "บอนาเพที"  "สวิชสวิช" 
ความร่วมมือ:  "อิฟวีเอฟเวอร์มีตอะเกน"  "สตาร์สตรักก์"  "ฮูยูเลิฟ" 
เพลงอื่นๆ:  "เอเวอรีเดย์อิสอะฮอลิเดย์"  "ไรส์"
เบิร์ล ไอฟส์

| เบิร์ล ไอฟส์ |
| --- | --- |
ไอฟส์ในภาพยนตร์ แคตออนอะฮอตทินรูฟ (1958)
เกิด: เบิร์ล ไอเคิล ไอวันโฮ ไอฟส์ 14 มิถุนายน ค.ศ. 1909(1909-06-14) ฮันต์ซิตี รัฐอิลลินอย สหรัฐ
เสียชีวิต: 14 เมษายน ค.ศ. 1995(1995-04-14) (85 ปี) แอนาคอร์เตส รัฐวอชิงตัน สหรัฐ
อาชีพ: นักดนตรี นักร้อง นักแสดง นักเขียน
ปีปฏิบัติงาน: 1929–1993
คู่สมรส: เฮเลน เพก แอร์ลิช (สมรส 1945; หย่า 1971) โดโรธี คอสเตอร์ พอล (สมรส 1971)
บุตร: 1 คน
อาชีพทางดนตรี
แนวเพลง: คันทรี บลูส์ โฟล์ก คริสต์มาส ป็อปดั้งเดิม
เครื่องดนตรี: เสียงร้อง กีตาร์ แบนโจ
 นักดนตรี

ยศที่ได้รับการแต่งตั้ง
แผนก/สังกัด:  กองทัพบกสหรัฐ กองทัพอากาศทหารบก 
ประจำการ: 1942–1943
 
เบิร์ล ไอเคิล ไอวันโฮ ไอฟส์ (อังกฤษ: Burl Icle Ivanhoe Ives; 14 มิถุนายน ค.ศ. 1909 – 14 เมษายน ค.ศ. 1995) เป็นนักแสดง นักร้อง และนักดนตรีชาวอเมริกัน อาชีพการงานของเขามีช่วงยาวนานตั้งแต่ปี 1929 ถึง 1993 โดยเริ่มจากการเป็นนักร้องและนักกีตาร์ ต่อมาเขาได้จัดรายการวิทยุเป็นของตนเองอย่าง เดอะเวย์แฟริงสเตรนเจอร์ รวมถึงปรากฏอยู่ในรายการ ดิสอิสดิอาร์มี ของเออร์วิง เบอร์ลิน และกลายเป็นดาราคนสำคัญของซีบีเอสเรดิโอ ในคริสต์ทศวรรษ 1960 เขาประสบความสำเร็จในการก้าวสู่วงการเพลงคันทรี โดยมีเพลงฮิตอย่าง "อะลิตเติลบิตตีเทียร์" และ "ฟันนีเวย์ออฟลาฟฟิน" นอกจากนี้ เขายังเป็นที่รู้จักในฐานะนักแสดงภาพยนตร์ โดยเฉพาะช่วงปลายคริสต์ทศวรรษ 1940 และคริสต์ทศวรรษ 1950 เขาปรากฏอยู่ในภาพยนตร์หลายเรื่อง ซึ่งรวมถึง โซเดียร์ทูมายฮาร์ต (1948), แคตออนอะฮอตทินรูฟ (1958) และ สองสิงห์จ้าวปฐพี (1958) เรื่องหลังทำให้เขาได้รับรางวัลออสการ์ สาขานักแสดงสมทบชายยอดเยี่ยม
ไอฟส์เสียชีวิตเมื่อวันที่ 14 เมษายน 1995 ด้วยโรคมะเร็งช่องปาก ที่บ้านของเขาในแอนาคอร์เตส รัฐวอชิงตัน